b'\n_START_ARTICLE_\nJoaquim Mateu i Duran\n_START_SECTION_\nBiografia\n_START_PARAGRAPH_\nEra fill d\'un impressor, Francesc Mateu i Vilardell. Aprengu\xc3\xa9 m\xc3\xbasica, i toc\xc3\xa0 el viol\xc3\xad, el violoncel, la guitarra, el piano i molt especialment l\'orgue; amb aquest darrer instrument interpretava m\xc3\xbasica sacra a les diferents esgl\xc3\xa9sies d\'Olot i comarca, com a Santa Maria i la capella de l\'Asil de Banyoles, o a Santa Maria de Porqueres. Dirig\xc3\xad i fou mestre del cor de l\'escolania parroquial de la banyolina Santa Maria dels Turers, on tamb\xc3\xa9 tocava l\'orgue. F\xc3\xa9u de director musical de diverses colles de caramelles (com la del coro del sindicat de Banyoles, pels anys vint), de conjunts corals de les escoles municipals, i fund\xc3\xa0 la "Schola Cantorum de Nostra Senyora de Montserrat". Tamb\xc3\xa9 va ser professor de m\xc3\xbasica, i en aquesta condici\xc3\xb3 el 1922 don\xc3\xa0 a l\'Obra del Can\xc3\xa7oner Popular de Catalunya  un vell manuscrit d\'organista amb m\xc3\xbasiques populars. Com a compositor se li deuen algunes sardanes i caramelles, la m\xc3\xa9s coneguda de les quals \xc3\xa9s La Mallerenga, amb lletra de Joaquim Hostench. L\'ajuntament de Banyoles dedic\xc3\xa0 al Mestre Mateu  un carrer al barri de can Puig, el 17 de novembre del 1975 (42\xc2\xb0\xc2\xa07\xe2\x80\xb2\xc2\xa015\xe2\x80\xb3\xc2\xa0N, 2\xc2\xb0\xc2\xa046\xe2\x80\xb2\xc2\xa049.5\xe2\x80\xb3\xc2\xa0E)_NEWLINE__NEWLINE_El seu germ\xc3\xa0, Francesc Mateu i Duran (1885-1942), va ser impressor, i fot\xc3\xb2graf aicionat. El fill d\'aquest, Josep Maria Mateu i Tarafa (1916), va ser un fot\xc3\xb2graf de relleu local  que el 2008  va ser distingit amb la Medalla d\'Or de Banyoles.'